**Pályázati felhívás a szegedi papucs újragondolására**

A **Szegedi Papucsért Alapítvány**, a **Népművészeti Egyesületek Szövetsége** és a **Hagyományok Háza** közös pályázatot hirdet, amelynek célja a szegedi papucs készítésének újragondolása.

A pályázatra minimum négy innovatív tervvariációt kell beküldeni, amelyeken a szegedi papucs jellegzetes karakterjegyei megjelennek. A tervek mellett el kell készíteni egy darab vagy egy pár prototípust is szabadon felhasznált anyagokból és technológiával, de fontos, hogy a mai kor elvárásainak megfelelő, hordható és esztétikus lábbeli szülessen.

Nevezési díj nincs.

Pályázati díjak: a szakmai zsűri által kiválasztott, legjobbnak értékelt pályamunkák pályázati díjban részesülnek az alábbiak szerint:

I. díj: 200.000 Ft

II. díj: 150.000 Ft

III. díj: 100.000 Ft

Különdíjak: Hagyományok Háza bőrműves mesterkurzusai és bőrműves kiadványai.

A díj átadása a Szegedi Papucs Napján június 26-án a szegedi Szent-Györgyi Albert Agórában történik, ahol egy kiállítás keretében a pályadíjat nyert, valamint a zsűri által kiválasztott alkotások és tervek is láthatóak lesznek.

A pályaművek beadási határideje: **2021. május 25.**

Szakmai zsűri:

Attalai Zita – iparművész, cipő és papucstervező

Bráda Judit – dizájner, a Moholy-Nagy Művészeti Egyetem tanára

Dékány Dóra – mesterpedagógus, a Hagyományok Háza bőrműves szakoktatója

Igyártó Gabriella – a Népművészeti Egyesületek Szövetsége ügyvezető igazgatója

Szögi Csaba – a Szegedi Papucsért Alapítvány elnöke

Pályázatok beküldési címe:

Népművészeti Egyesületek Szövetsége

1011 Budapest, Szilágyi Dezső tér 6.

+36 1 214 3523, • neszfolk@nesz.hu